מאזן אקולוגי
הגנת הסביבה > שמורות טבע ובעלי חיים וצמחים מוגנים

על מנת לשמור על המאזן האקולוגי, מכריזות מדינות על חבלי ארץ שונים כ"שמורת טבע" - מקום המוגן מפני שינויים אשר עלולים לשנות את אופי החי, הצומח והדומם בו - מיועד בעיקר לשמר מאזן קיים, של צמחים, בעלי חיים ודומם, המותאמים לסביבה הספציפית של השמורה. שמורת הטבע שומרת על המאזן האקולוגי.
בנוסף, ארגוניים בינלאומיים וממשלות מכריזים על צמחים ובעלי חיים המוגנים מפני צייד ופלישה לסביבתם הטבעית. מדובר לרוב בחיות בסכנת הכחדה או בצמחים נדירים.
בישראל, גם כן מוכרזים מינים של בעלי חיים כמוגנים, כמו גם מינים של צמחים מוגנים.
עיקר הפעילות המכוונת של ממשלות לצורכי הגנת הטבע מתבטא בחקיקה והכרזה על שטחים מוגנים. כיום יש 103,000 שטחים מוגנים בשטח של 18.8 מיליון קמ"ר (שטחי ים מהווים פחות מ-10%). על מנת ליצור סדר וקשר בין מספר כה רב של שטחים מוגנים הוקם מנגנון בינלאומי הנקרא איגוד השימור הלאומי, העוסק בעיקר בהכנת רשימת המינים בסכנת הכחדה וסיווג אזורים מוגנים. האיגוד עורך אחת לעשר שנים את קונגרס הפארקים העולמי, בו נקבעות אסטרטגיות לשמירה על הטבע באזורים מוגנים.
רשימה חלקית של אזורים מוגנים בעולם
| שם המדינה | המחוז | שם השמורה | המינים המוגנים |
| --- | --- | --- | --- |
| הרפובליקה העממית של סין סין | סצ'ואן | ג'יוג'איגואו | בעלי חיים דובי פנדה |
| ארצות הברית ארצות הברית | רכס הרי הרוקי | ילוסטון | צמחים רבנת החול, מחטניים שונים, צפצפות, ערבות ועוד. בעלי חיים זאב מצוי, שונר, דוב גריזלי, דוב שחור אמריקאי, ביזון אמריקאי, אייל קנדי, אייל קורא ועוד |
| צ'ילה צ'ילה | רכס הרי האנדים (פטגוניה) | טורס דל פיינה | צמחים מיני סחלב. בעלי חיים ויקוניה מצויה, גואנקו, אייל אנדים צ'יליאני, קונדור האנדים |
| טנזניה טנזניה | צפון המדינה | פארק לאומי סרנגטי | צמחים צמחיית סוואנה בעלי חיים טורפים - אריות, נמרים, ברדלסים, צבועים, תנים, קרקלים, סרוואלים, גחנים, נמיות ועוד. צמחוניים - ג'יראפות, פילים, קרנפים, חזירי יבלות, היפופוטמים, תאואים, אנטילופות (צבאים, אימפלות, ודיקדיקים), שפנים, דורבנים, ועוד. קופים - בבוני זית, קופים ירוקים ועוד. עופות - יענים, נשרים, עיטים, שלדגים, פניניות, זרזירים, חסידות, עגורים, לבלרים, פלמינגואים, ועוד. זוחלים - קרוקודילים, חרדונים, זיקיות, נחשים כגון ממבה ירוקה מזרחית, קוברה, פיתון, ועוד. |
| סיישל איי סיישל | פרסלין | ואלה דה מה | צמחים דקל הקוקוס, דקל הפנדוס, עץ הלחם, ובקרבת החוף מנגרובים. בעלי חיים תוכי שחור צב יבשה ענק, חילזון יבשה ענק, שממית היום הירוקה, עטלף הפרי הענק, עכביש הדקלים, הטנרק, סבכי סיישל, ציפור הטוק-טוק, שחפיות וצבי ים |
| סורינאם רפובליקת סורינאם | מערב מרכז המדינה | מרכז סורינאם | צמחים יערות טרופיים, חורש אופייני לסוואנה וחורש ביצה. בעלי חיים יגואר, הארמדילו, לוטרת ענק, הטפיר, העצלן, שמונה סוגים של פרימטים וכ-400 מיני עופות. |
| בולגריה בולגריה | צפון מזרח המדינה | שמורת סרברנה | צמחים סוגי קנה מצוי, נימפאה לבנה, צמחי ביצה ובסה"כ 139 מיני צמחים. בעלי חיים שקנאי מסולסל, עיטם לבן-זנב, מגלן חום, כפן אירופי, לבנית גדולה, קורמורן גמדי, אווז אפור ומספר מיני ברווזים. כן חיים בשמורה יונקים, זוחלים ודגים. |
| ניו זילנד ניו זילנד | מרכז האי הצפוני | הפארק הלאומי טונגרירו | צמחים עצי אורן, ערבה, צפצפה, שרכים ענקיים, מיני קיסוסיים וחזזיות. בעלי חיים בפארק שני מינים של עטלפים המהווים את היונקים היחידים בניו זילנד שלא הובאו אליה על ידי האדם - (Mystacina tuberculata ו-Chalinolobus tuberculatus), לטאת ספנודון, קיווי, תוכי הקאקה, קאקאפו, ברווז כחול, מין נדיר של חופמי ועוד כ-50 סוגי עופות. |
| קנדה קנדה | אלברטה | הפארק הלאומי ווד באפאלו | צמחים יערות עתיקים. בעלי חיים עגור אמריקאי, אייל קורא, דוב שחור אמריקני, זאב מצוי, שונר, דוב חום, ארנבת אמריקנית, עגור קנדי, ביזון יערות, שכווי הצווארון ונחשי בירית. |